**ΔΕΛΤΙΟ ΤΥΠΟΥ**

**Η Περιφέρεια Θεσσαλίας και η Εφορεία Εναλίων Αρχαιοτήτων**

**σας καλούν στη διημερίδα**

 **Το BlueMed στην Αλόννησο**

**Για την ενάλια πολιτιστική κληρονομιά και το σχεδιασμό για τη διαχείρισή της**

**6&7 Απριλίου 2019**

Σάββατο 6/4/2019 *11.00 στη Στενή Βάλα Αλοννήσου*

**Μια βουτιά στην Περιστέρα**

Επαγγελματίες της κατάδυσης θα ξεναγηθούν στον επισκέψιμο ενάλιο αρχαιολογικό χώρο

Σάββατο 6/4/2019

*16.00 -19.00 στο Δημαρχείο Αλοννήσου*

**Ημερίδα ανοιχτή στο κοινό**

16.00-16.15 Χαιρετισμοί

**Κωνσταντίνος Στρατής,** Υφυπουργός Πολιτισμού και Αθλητισμού

**Κωνσταντίνος Αγοραστός,** Περιφερειάρχης Θεσσαλίας

**Πέτρος Βαφίνης,** Δήμαρχος Αλοννήσου

16.15-16.30 **Ελπίδα Χατζηδάκη**, πρώην Διευθύντρια της Εφορείας Εναλίων Αρχαιοτήτων, «Το ναυάγιο της Περιστέρας: η ανασκαφή και τα πρώτα συμπεράσματα»

16.30-16.45 **Δημήτρης Κουρκουμέλης**, υπεύθυνος Γραφείου Θεσσαλονίκης της Εφορείας Εναλίων Αρχαιοτήτων, «Θαλάσσιοι δρόμοι και αρχαία ναυάγια στο Κεντρικό Αιγαίο»

16.45-17.00 **Σπυρίδων Ιωσηφίδης**, Φορέας Διαχείρισης Εθνικού Θαλασσίου Πάρκου Αλοννήσου Βορείων Σποράδων - Δημήτρης Πουρσανίδης & Βασιλική Βασιλοπούλου, ΕΛΚΕΘΕ (πρόγραμμα Interreg Med AMAre), «Η διατήρηση της φυσικής κληρονομιάς στο Εθνικό Θαλάσσιο Πάρκο Αλοννήσου Βορείων Σποράδων και η σημασία της»

17.00-17.15 Διάλειμμα

17.15-17.30 **Αγγελική Βενέτη**, Συντονίστρια Προγράμματος BLUEMED, Περιφέρεια Θεσσαλίας, «Η σημασία του BLUEMED για την Περιφέρεια Θεσσαλίας»

17.30-17.45 **Παρή Καλαμαρά**, Διευθύντρια της Εφορείας Εναλίων Αρχαιοτήτων, «Ο σχεδιασμός για τους Επισκέψιμους Ενάλιους Αρχαιολογικούς χώρους»

17.45-18.00 **Πολυτίμη Γραββάνη**, Προϊσταμένη Μονάδας Α' της Ειδικής Υπηρεσίας Διαχείρισης του ΠΕΠ Θεσσαλίας, «Η συμβολή του ΠΕΠ Θεσσαλίας στην ανάδειξη των Επισκέψιμων Ενάλιων Αρχαιολογικών Χώρων»

18.00-18.15 **Άγγελος Μαγκλής**, Ατλαντίς Συμβουλευτική, «Το πρόγραμμα BLUEMED και η αναπτυξιακή προοπτική των Βορείων Σποράδων»

18.15-19.00 Συζήτηση

Κυριακή 7/4/2019 *10.00 στη Στενή Βάλα Αλοννήσου*

**Μια βουτιά στην Περιστέρα**

Ερασιτέχνες αυτοδύτες θα ξεναγηθούν στον επισκέψιμο ενάλιο αρχαιολογικό χώρο

Κυριακή 7/4/2019 *15.00-17.00 στο Δημαρχείο Αλοννήσου*

**Εκπαιδευτικό Σεμινάριο για επαγγελματίες της κατάδυσης**

Εφορεία Εναλίων Αρχαιοτήτων − Πανεπιστήμιο Πατρών, Τμήμα Πολιτικών Μηχανικών

**Με την υποστήριξη του Δήμου Αλοννήσου**

**Μια βουτιά στην Περιστέρα!**

**Η Εφορεία Εναλίων Αρχαιοτήτων, στο πλαίσιο του προγράμματος BlueMed, διοργανώνει υποβρύχια ξενάγηση στον επισκέψιμο ενάλιο αρχαιολογικό χώρο του ναυαγίου της Περιστέρας Αλοννήσου.**

Κοντά στο νησάκι Περιστέρα Αλοννήσου, σε βάθος 25 μ., βρέθηκε στις αρχές της δεκαετίας του 1990 και ανασκάφηκε από την Εφορεία Εναλίων Αρχαιοτήτων ένα από τα μεγαλύτερα ναυάγια πλοίων της κλασικής εποχής που έχουν βρεθεί στο Αιγαίο. Το εμπορικό πλοίο μετέφερε περισσότερους από 4.000 αμφορείς, πριν ναυαγήσει στα νερά των Σποράδων. Ο αριθμός των αμφορέων, η κατάσταση διατήρησης του ναυαγίου και η ομορφιά των νερών και του βυθού της περιοχής, που βρίσκεται μέσα στο Εθνικό Θαλάσσιο Πάρκο Βορείων Σποράδων, το καθιστούν ένα μοναδικό αξιοθέατο. Το ναυάγιο της Περιστέρας έχει επιλεγεί από το Υπουργείο Πολιτισμού και Αθλητισμού, μαζί με άλλα ναυάγια στον Παγασητικό και τις Βόρειες Σποράδες, για να μετατραπεί σε επισκέψιμο ενάλιο αρχαιολογικό χώρο με καθοδηγούμενη κατάδυση.

Στο πλαίσιο αυτό, η Εφορεία Εναλίων Αρχαιοτήτων και η Περιφέρεια Θεσσαλίας, σε συνεργασία με άλλους φορείς μέσω του ευρωπαϊκού προγράμματος BlueMed, μελετούν τρόπους για την απόδοση του ενάλιου πλούτου του Παγασητικού και των Βορείων Σποράδων στο κοινό, των αυτοδυτών αλλά και όσων δεν έχουν δυνατότητα κατάδυσης.

Στις 6 και 7 Απρίλη διοργανώνεται διήμερο δημοσιοποίησης των δράσεων του προγράμματος BlueMed στην Αλόννησο. **Στο πλαίσιο αυτό, η Εφορεία Εναλίων Αρχαιοτήτων σκοπεύει να πραγματοποιήσει υποβρύχιες ξεναγήσεις στον επισκέψιμο ενάλιο αρχαιολογικό χώρο του ναυαγίου της Περιστέρας για περιορισμένο αριθμό επαγγελματιών της κατάδυσης (Σάββατο 6 Απριλίου, 11 πμ Στενή Βάλα Αλοννήσου) και ερασιτεχνών αυτοδυτών (Σάββατο 6 Απριλίου, 15:00 μμ Στενή Βάλα Αλοννήσου).**

Όσοι και όσες ενδιαφέρονται να παρακολουθήσουν την υποβρύχια ξενάγηση, παρακαλούνται να διαβάσουν προσεκτικά τις προϋποθέσεις συμμετοχής και να αποστείλουν τα απαιτούμενα δικαιολογητικά (σκαναρισμένα) στο email: eeabluemed@gmail.com έως και τις 26 Μαρτίου 2019. Όσοι και όσες επιλεγούν θα ειδοποιηθούν ως τις 29 Μαρτίου. Το πρόγραμμα θα επαναληφθεί και στο μέλλον.

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

**Για τους ερασιτέχνες αυτοδύτες (θα επιλεγούν έως 10 άτομα)**

* Ηλικία 18 ετών και άνω
* Να έχουν δίπλωμα επιπέδου τουλάχιστον advanced open water ή 2 αστέρων ΕΟΥΔΑΤΚ και εμπειρία καταδύσεων
* Να είναι σε καλή φυσική κατάσταση

**Δικαιολογητικά**

1. Φωτοτυπία Ταυτότητας

2. Φωτοτυπία πτυχίων αυτοδύτη

3. Πρόσφατη (έως 1 έτος πριν) βεβαίωση υγείας για καταδύσεις (ή υπεύθυνη δήλωση ότι θα προσκομιστεί έως τις 2/4/2019)

4. Μικρό βιογραφικό (με έμφαση στην καταδυτική εμπειρία των τελευταίων ετών)

5. Να αναφέρετε αν προτίθεστε να συμμετάσχετε στην ημερίδα της Κυριακής 7 Απρίλη (βλ. πρόγραμμα)

Τα δικαιολογητικά αποστέλλονται (σκαναρισμένα) στο email eeabluemed@gmail.com έως και τις 26 Μαρτίου 2019 με την ένδειξη «Αίτηση συμμετοχής στην διημερίδα Το BlueMed στην Αλόννησο»

**Σημείωση: Η προμήθεια ή ενοικίαση του ατομικού καταδυτικού εξοπλισμού είναι υποχρέωση των αιτούντων**

**Για τους εκπαιδευτές κατάδυσης:**

* Πτυχίο εκπαιδευτή κατάδυσης (Dive master ή ανώτερο)
* Να συμμετάσχουν στο εκπαιδευτικό σεμινάριο που θα λάβει χώρα στην Αλόννησο την Κυριακή 7 Απριλίου (βλ. πρόγραμμα) και να συμπληρώσουν το ερωτηματολόγιο που θα τους δοθεί

**Δικαιολογητικά:**

1. Φωτοτυπία ταυτότητας
2. Βεβαίωση από αδειοδοτημένο καταδυτικό κέντρο ότι έχουν εργαστεί ή εργάζονται ως συνοδοί καταδύσεων
3. Δήλωση ότι ο αιτών/αιτούσα θα συμμετάσχει και στο εκπαιδευτικό σεμινάριο της Κυριακής 7/4 και θα συμπληρώσει το ερωτηματολόγιο που θα του δοθεί από την ΕΕΑ

Τα δικαιολογητικά αποστέλλονται (σκαναρισμένα) στο email eeabluemed@gmail.com έως και τις 26 Μαρτίου 2019 με την ένδειξη «Αίτηση συμμετοχής στην διημερίδα Το BlueMed στην Αλόννησο»

**Σημείωση: Η προμήθεια ή ενοικίαση του ατομικού καταδυτικού εξοπλισμού είναι υποχρέωση των αιτούντων**

**Πληροφορίες στο** **eeabluemed@gmail.com**

**και στο τηλ. 2109235105 κ. Μητσοπούλου**